Spoločné polietanie 2012
Dňa 16.6.2012 zorganizoval klub leteckých modelárov vo Veselom – RC klub Veselé – už 5. ročník strednutia modelárov pod názvom Spoločné polietanie. 

Túto, dnes už na Slovensku pomerne známu akciu, usporiadal klub na agroletisku pri obci Kátlovce v spolupráci s OÚ Veselé a PD Kátlovce. Stretnutia sa zúčastnilo celkom 34 modelárov zo Slovesnka a Čiech, ktorí so sebou priniesli celkom 49 modelov. Vidieť bolo od malých, jednoduchých modelov z polystyrénu  až po konštrukčne náročné modely  o rozpätí  takmer 4 metre. Medzi najväčšie modely patrili Piper PA18 Branislava Dudáša z Popradu – rozpätie 3.6 metra hmotnosť 16 kg a motor 85 ccm,  Pilatus turbo Potrer Antona Krajčoviča z Častej – rozpätie 3.5 m hmotnosť 18.8 kg  motor 112 ccm, Cessna 150 Milana Ľalíka zo Zvolena o rozpätí 3.3 m, hmotnosť 16 kg a motor 62 ccm a samozrejme pekné boli aj všetky ostatné modeli. 
Vstup na akciu bol voľný, čo využilo mnoho obyvateľov z našej obce i blízkych obcí. Akcia splnila účel a spojila dokopy nadšencov v tejto oblasti a veľmi dôstojne reprezentovala a zviditeľnila našu obec. 

